**ŽELIŠ PROMJENU U BH DRUŠTVU?  
 PRVI KORAK JE TVOJ POTPIS ZA PETICIJU #100 000!**

Ove godine umjesto poklona za 8. mart, dajte podršku Vašim majkama, sestrama, suprugama, kćerkama i prijateljicama tako što ćete potpisati peticiju za ravnopravnost spolova u Bosni i Hercegovini jer upravo na Međunarodni dan žena zvanično počinje kampanja ''IZBORI SE ZA RAVNOPRAVNOST'' .   
  
I vi ste pozvani/e da doprinesete i ubrzate promjene koje želite da vidite u bh društvu. Prvi korak je Vaš potpis za peticiju za ravnopravnost spolova koju možete potpisati [OVDJE](https://izborise.com/potpisi-peticiju/).  
  
**Nas 100 000, a jedan razlog-RAVNOPRAVNOST**

Cilj kampanje je prikupiti 100 000 potpisa podrške peticiji kojom će se podstaknuti donosioci odluka na puno poštivanje Zakona o ravnopravnosti spolova u Bosni i Hercegovini. U Zakonu o ravnopravnosti spolova u BiH piše da jednaka zastupljenost muškaraca i žena u politici postoji kada je jedan od spolova zastupljen sa 40% od ukupnog broja kandidata i kandidatkinja. **Niti u jednoj od 14 vlada u Bosni i Hercegovini član 20 Zakona o rodnoj ravnopravnosti nije ispoštovan.**

**Mladi iz cijele BiH žele promjene**

Kampanja ''IZBORI SE ZA RAVNOPRAVNOST'' okupila je ukupno 60 volontera i volonterki koji će 8.marta u gradovima širom Bosne i Hercegovine izaći na ulice i prikupljati potpise podrške peticiji. Volontere i volonterke ćete prepoznati u Vašem mjestu po majicama na kojima piše ''JEDNAKO VRIJEDIMO'' što je i ključna poruka kampanje jer i muškarci i žene, samo kao ravnopravni partneri, mogu mijenjati svijet.

**Jednako vrijedimo**  
  
Kako biste pokazali da ste dio ove velike priče, nakon što potpišete peticiju, fotografišite se sa jednim od hashtag-ova #JednakoVrijedimo ili #IjaSamTuZanJu i pozovite Vaše prijatelje da i oni učine isto. Dokažimo da jednako vrijedimo. Za bolju budućnost Bosne i Hercegovine. Za našu budućnost!

Za više informacija posjetite web stranicu [IZBORI SE ZA RAVNOPRAVNOST](https://izborise.com/), a ukoliko imate kakvih pitanja, ideja ili prijedloga pišite na [ravnopravnost@izborise.com](mailto:ravnopravnost@izborise.com) , a kampanju pratite i na [društvenim mrežama](https://www.facebook.com/Izbori-se-za-ravnopravnost-1223936817780346/?modal=admin_todo_tour) kako biste bili u toku sa svim aktivnostima.

Kampanju Izbori se za ravnopravnost sprovodi NVO Radio Kameleon-Otvorena mreža ljudskih prava i demokratije u sklopu projekta ''Dijalog za budućnost'' koji implementiraju UNDP, UNICEF i UNESCO u partnerstvu sa Predsjedništvom Bosne i Hercegovine.